Temitope Balogun Joshua

Temitope Balogun Joshua (aliyefahamika zaidi kwa jina la T. B. Joshua; 12 Juni 1963 - 5 Juni 2021) alikuwa mchungaji na nabii kutoka nchi ya Nigeria ambaye hujulikana kwa kusaidia watu wenye matatizo kwa njia mbalimbali, yakiwemo maombezi ya papo kwa papo na kwa njia ya televisheni. 

Alikuwa mwanzilishi na kiongozi wa Sinagogi na Kanisa la Mataifa yote (The Synagogue, Church Of All Nations)www.scoan.org ambalo pia ni shirika la Kikristo linaloendesha kituo cha televisheni kiitwacho Emmanuel TV kilichopo katika mji wa Lagos nchini Nigeria. 

T. B. Joshua alikuwa na umaarufu barani Afrika na zaidi katika mitandao ya kijamii, akiwa na wafuasi wapatao 2,500,000 katika mtandao wa Facebook na takribani wafuasi 500,000 kwenye mtandao wa YouTube  huku akielezwa kuwa mhubiri mkubwa wa Injili na mchungaji maarufu zaidi katika mtandao wa YouTube 

Pia Emmanuel TV inadaiwa kuwa televisheni ya Kikristo kubwa na ya kwanza barani Afrika.. Emmanuel TV ni chaneli ya Kikristo inayoongoza kwa kuwa na watazamaji wengi wanaojiunga kuitazama katika mtandao wa YouTube, ikiwa na video zenye watazamaji zaidi ya milioni mia tatu.

T. B. Joshua alipewa tuzo mbalimbali za heshima kama vile tuzo ya Officer of the Order of the Federal Republic (OFR) ambayo alipewa na Serikali ya Nigeria mwaka 2008 na aliwahi kupigwa kura na watu waongeao lugha ya Kiyoruba na kutangazwa na chombo cha habari cha jamii ya Kiyoruba kuwa mtu wa pekee wa karne.. 

Aliwahi kuandikwa pia na magazeti ya Kiafrika The Africa Report na New African Magazine kuwa mmojawapo kati ya watu hamsini wenye kuvuta hisia za watu (watu wenye ushawishi mkubwa) zaidi barani Afrika. 

Kwa mujibu wa gazeti maarufu kutoka nchini Marekani liitwalo Forbes, linaloangazia zaidi mambo ya biashara, uwekezaji, teknolojia, ujasiriamali, uongozi na mitindo ya maisha, T. B. Joshua alitajwa kuwa mchungaji wa tatu kwa utajiri nchini Nigeria ingawa jambo hilo lilipingwa haraka na kanisa lake.

Hata hivyo baada ya kifo chake taarifa nyingine zikaja kujulikana zilizopindua kabisa sura yake katika jamii nation.africa.

Marejeo

Jamii:Waliozaliwa 1963
Jamii:Waliofariki 2021
Jamii:Wachungaji wa Nigeria